В добавка след своята десета версия Tableau обогати значително и анализите през мобилни устройства, позволявайки модифициране на всяка визуализация за лесна употреба от мобилен телефон или тáблет, без това да е за сметка на пълната интерактивност. Системата вече е достъпна и за операционната система Linux чрез създаването на Tableau Server под Linux, което за много организации означава по-малки разходи, по-голяма гъвкавост и по-добра сигурност. Tableau Server може да бъде инсталиран при клиента (on-premise) като виртуална машина или на физически сървър, а също така се предлага като облачно – базирана (cloud) платформа, която работи с най-популярните „облачни“ услуги в света.